《吉阳发舟晚抵鄱阳风涛汹涌》
明代·林光

万顷波涛走巨艘，赓酬不暇骇吾曹。天关地轴疑交转，河伯风师莫太劳。

气会江湖何振拔，势吞吴楚自呼号。旷然心目增多少，俯仰斯游亦伟遭。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。